
RotaXion i klatreveggen på Åsane Arena 23. oktober
Det ble noen flotte timer i klatreveggen hos Bergen Klatreklubb i Åsane Arena!
24 elever fra Rothaugen skole deltok, denne gangen valgt ut av skolens miljølærer på bakgrunn av sosiale kriterier, som dårlig økonomi og mangel på fritidsaktiviteter. Med seg hadde de lærerne Linn-Merethe og Arne, Knut Andreas og Helge fra RotaXion, samt de dyktige instruktørene Lena og Trond Christian.
For de fleste var dette første møte med klatring. Høyden og utfordringene satte motet på prøve, men elevene viste stor innsatsvilje og opplevde både mestring og klatreglede.
Etter nesten to timer med klatring og buldring ventet en god middag med karbonadekaker, poteter og grønnsaker. Rundt bordene gikk praten mens alle fikk hvile etter en aktiv økt.
Dette var første gang RotaXion arrangerte klatring – og definitivt ikke den siste!
Takk til våre støttespillere: Grieg Foundation, Fana Sparebank, Ulvsnesøy Skolehjem og H. Westfal Larsen og hustru Anna Westfal-Larsens Almennyttige fond.

